cyanic-selkie/wikianc huggingface dataset:
Խորխե Կամաչո Կորդոն
Ծանոթագրություններ
Կատեգորիա:Էսպերանտո բանաստեղծ
Անմիզապահություն
Անմիզապահություն, լինում է տարբեր հիվանդությունների (միզուղիների, նյարդային, կանանց) ժամանակ։
Տեսակներ
Տարբերում են բացարձակ (լրիվ), հարաբեր, (մասնակի) և գիշերային անմիզապահություն։
Բացարձակ անմիզապահություն
Բացարձակ անմիզապահությունյան դեպքում մշտական միզարձակում է լինում, և մեզը միզապարկում չի պահվում։ Հաճախ այն կապված է միզածորանների, միզապարկի կամ միզուկի բնածին թերությունների, ինչպես նաև տարբեր միզային խուղակների հետ։ Նման դեպքերում անհրաժեշտ է փորահատություն։
Հարաբերական անմիզապահություն
Հարաբերական անմիզապահության ժամանակ լինում է քիչ միզարձակում՝ հազի, արագ քայլելու կամ ֆիզիկական լարվածության դեպքերում, հաճախ կանանց մոտ առաջանում է ծննդաբերական վնասվածքներից հետո։ Այն կարող է կապված լինել նաև նյարդային համակարգի հիվանդությունների հետ։ Այդ ձևի անմիզապահություն բուժելիս (այլ մեթոդների հետ միասին) մեծ է բուժական ֆիզկուլտուրայի դերը։ Վարժությունների համալիրն ընտրում է բժիշկը՝ նկատի ունենալով հիվանդի տարիքն ու ընդհանուր վիճակը։
Գիշերային անմիզապահություն
Գիշերային անմիզապահություն, երբ ակամա միզարձակում է լինում քնած ժամանակ, որպես կանոն, ունենում են երեխաները, հազվադեպ՝ մեծահասակները։
Պատճառ
Գիշերային անմիզապահություն կարող է լինել բնածին թերզարգացած միզապարկի, երեխայի ֆիզիկական ընդհանուր թերզարգացման, թլիպանեղացման, միզապարկի բորբոքման և միզասեռական համակարգի այլ հիվանդությունների հետևանքով։ Այն երբեմն առաջանում է կենտրոնական նյարդային համակարգի ժամանակավոր ֆունկցիոնալ և օրգանական (ուռուցք, բորբոքում) փոփոխությունների հետևանքով։
Կանխարգելում
Գիշերային անմիզապահություն կանխելու նպատակով շատ կարևոր է վաղ մանկական տարիքում մշակել կամային միզարձակում, որի համար անհրաժեշտ է ստիպել երեխային մինչև քնելը անպայման միզել և դրա համար գիշերը ևս արթնացնել։ Տարիքի հետ (12-16 տարեկանում) գիշերային անմիզապահություն սովորաբար դադարում է։
Միզարձակումը զսպելու անկարողություն
Անմիզապահությունից տարբերվում է միզարձակումը զսպելու անկարողությունը, որը կապված է միզապարկի բորբոքման, շագանակագեղձի գեղձուռուցքի, միզաքարային և այլ հիվանդությունների հետևանքով միզապարկի ուժեղ գրգռվածության հետ։ Միզարձակումը զսպել չկարողանալը դադարում է այն առաջացնող հիվանդությունը բուժելուց հետո։
Հետևանքներ
Անմիզապահության ժամանակ մշտապես կամ պարբերաբար միզարձակումը գրգռում, խոնավացնում է սեռական օրգանների, շեքի, ազդրի մաշկը և ազդում է հիվանդի ընդհանուր վիճակի վրա։ Հիվանդը դառնում է ինքնամփոփ, գրգռված, չհավասարակշռված։ Մաշկի վրա մեզի գրգռող ազդեցությունը կանխելու համար օգտվում են մեզընդունիչից, ամեն օր ընդունում հիգիենային լոգանքներ, շեքի և ազդրերի մաշկին վազելին քսում։
Ծանոթագրություններ
Կատեգորիա:Ուրոլոգիական հիվանդություններ Կատեգորիա:Գինեկոլոգիական հիվանդություններ Կատեգորիա:Երիկամի հիվանդություններ Կատեգորիա:Ներծորող, սննդային և նյութափոխանակման հիվանդություններ
Սպանախ
Սպանախ, ծմել, շոմին, թելուկազգիների ընտանիքի երկտուն, միամյա կամ երկամյա բույսերի ցեղ։ Տարածված տերևաբանջարային սննդամթերք] ։ Հայտնի է 3 տեսակ։
Հայաստանում՝ 2 տեսակ՝
Կենսաբանական նկարագիր
Ցողունը մերկ է, բարձրությունը՝ 20-50 սմ։ Տերևները եռանկյունանիզակաձև կամ երկարավուն-ձվաձև են, հարթ կամ ծալքավոր։ Վեգետացիայի սկզբում ձևավորվում է տերևների վարդակը, հետագայում կազմակերպվում ծաղկող ցողունը։ Արական ծաղիկները հավաքված են հուրանաձև ծաղկաբույլերում, իգականները՝ տերևանութներում։ Ծաղկում է մարտ-ապրիլին։ Պտուղը գնդաձև է, փշոտ կամ առանց փշերի։
Տարածում
Քառառէջ սպանախը հանդիպում է Արարատի (Դվին գ.) և Կոտայքի (Ջրվեժ գյուղի) մարզերում, աճում է թմբերի, չոր թեքությունների վրա, քարքարոտ վայրերում. գրանցված է Հայաստանի Կարմիր գրքում ։
Քիմիական կազմ
Սպանախի տերևները հարուստ են սպիտակուցներով, ածխաջրերով, պարունակում են C, B խմբի վիտամիններ, կարոտին (A-նախավիտամին), երկաթի և ֆոսֆորի աղեր, սպիտակուցներով, ճարպով, յոդով և այլն։
Սպանախի տերևների չոր նյութը 8-11% է, սպիտակուցները՝ 2-2,5%։ 100 գ հում սպանախը պարունակում է 55-65 մգ C, մոտ 0,03 մգ B1 և 0,25-0,30 մգ B2 վիտամին, պարունակում է նաև A վիտամինի նախավիտամին համարվող կարոտինը։
Նշանակություն և կիրառում
Կարելի է օգտագործել յուղով և ձվով տապակած վիճակում։ Ուտելու համար օգտագործվում է սպանախի վարդակի մատղաշ տերևները, որոնք օժտված են բարձր սննդարժեքով և հարուստ են դյուրամարս սպիտակուցներով, ճարպով, յոդով, երկաթով, ֆոսֆորով, կալիումով և մի շարք վիտամիններով։ Սպիտակուցների պարունակության առումով սպանախը մրցում է կաթի հետ և մի փոքր հետ է մնում մսից։ Սպանախը լայնորեն օգտագործվում է պահածոների արդյունաբերության մեջ, որտեղ դրանցից պատրաստում են այսպես կոչված՝ կանաչ պյուրե՝ ոլոռի և մսով պահածոների համար։ Սպանախի արժեքավոր հատկություններից են նրա վաղահաությունը և ցրտադիմացկունությունը, որոնց շնորհիվ Արարատյան հարթավայրում սպանախը հնարավոր է օգտագործել աշնան, ձմռան և վաղ գարնան ամիսներին։ Սպանախի հյութը, խառնած գազարի, բազուկի, նեխուրի, մաղադանոսի հյութերի հետ, առավել օգտակար է։ Սպանախի մեջ առկա երկաթը, սպիտակուցը, աղերը և մնացած օգտակար նյութերը դրան դարձնում են առավել արժեքավոր դիետիկ մթերք, որը կիրառելի է հատկապես մանկական սննդի մեջ։ Սպանախի տերևներն օգտագործում են լնդախտի և ավիտամինոզային այլ հիվանդությունների դեպքում, թոքերի պալարախտի, չարորակ սակավարյունության և մանկական հիվանդությունների ժամանակ։ Իբրև դեղաբույս՝ օգտագործում են մարսողական գեղձերի գործունեության գրգռման և աղիքների գալարակծկման ուժեղացման համար ։
Արտաքին հղումներ
Կատեգորիա:Տերևաբանջարներ Կատեգորիա:1753 թվականին նկարագրված բույսեր
Ստանիսլավ Ուլամ
Ստանիսլավ Մարտին Ուլամ (Stanisław Marcin Ulam, ), լեհ և ամերիկացի մաթեմատիկոս։
Կենսագրություն
Ստանիսլավ Ուլամը ծնվել է 1909 թվականին Լվովում, հրեական ընտանիքում։ Հայրը`Յոսեֆ Ուլամը, եղել է լվովցի փաստաբան, մայրը` Հանա Ուլամը, եղել է Ստրիից։ Ստանիսլավը մաթեմատիկա է սովորել Լվովի պոլիտեխնիկական ինստիտուտում, որտեղ 1933 թվականին ստացել է փիլիսոփայության դոկտորի կոչում։ Արդեն 1935 թվականին Ջոն ֆոն Նոյմանը, որին Ուլամը հանդիպել է Վարշավայում, երիտասարդ գիտնականին մի քանի ամսով հրավիրել է Փրինսթոն, ուր տեղափոխվել է 1936 թվականին։ Ստանիսլավի մայրը մահացել է Վիեննայում 1938 թվականին, եղբայրը Լեհաստանը լքել է 1939 թվականի օգոստոսի 25-ին, իսկ Լվովում մնացած հայրն ու Ստեֆանիա քույրը տարհանվել են գետտո և սպանվել 1941-1943 թվականների միջակայքում ։
Ստանիսլավը մասնակցել է Լոս Ալամոսի Ազգային լաբորատորիայի նախագծի շրջանակում մասնակցել է ջրածնային ռումբի ստեղծմանը` մեծ ներդրում ունենալով մաթեմատիկական մեթոդների զարգացման ոլորտում։ Ապացուցել է բազմաթիվ թեորեմներ, առաջարկել է հաշվարկման Մոնտե Կարլոյի մեթոդը, առաջ է քաշել միջուկային հրթիռային շարժիչի գաղափարը։ Ուլամը սահմանել է նաև Բորսուկ-Ուլամի թեորեմը։
Էնրիկո Ֆերմիի, Ջոն Պաստայի և Մերի Ցինգուի հետ սահմանել է քաոսի տեսության պարադոքսը, որը ներկայումս կոչվում է Ֆերմի-Պաստա-Ուլամ-Ցինգուի պարադոքս։ Թվերի տեսությունում հայտնի է «Ուլամի սփռոցը»։
ԱՄՆ գիտությունների ազգային ակադեմիայի անդամ է եղել (1966) ։
Գրականություն
Կատեգորիա:Լեհ գիտնականներ Կատեգորիա:Լեհ մաթեմատիկոսներ Կատեգորիա:Ամերիկացի գիտնականներ Կատեգորիա:Ամերիկացի մաթեմատիկոսներ Կատեգորիա:Լվովի պոլիտեխնիկական ազգային համալսարանի շրջանավարտներ Կատեգորիա:Լվովի համալսարանի շրջանավարտներ Կատեգորիա:Մաթեմատիկոսներ այբբենական կարգով Կատեգորիա:Հարվարդի համալսարանի դասախոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Հարվարդի համալսարանի շրջանավարտներ
Տինտո Բրաս
Տինտո Բրաս (Tinto Brass, իրական անունը՝ Ջովաննի Բրաս, ), էրոտիկ ժանրի իտալացի կինոռեժիսոր, սցենարիստ, պրոդյուսեր, դերասան։
Կենսագրություն
Տինտո Բրասը ծնվել է Միլանում։ Ավարտելով իրավական քոլեջը, տեղափոխվել է Փարիզ, որտեղ աշխատել է Cinematheque Française արխիվում, որն ունի աշխարհի ամենահեղինակավոր և հարուստ հավաքածուն։ Վերադառնալով Իտալիա, աշխատել է ռեժիսորի օգնական։ Հասարակության ուշադրությունը նրա վրա բևեռվել է դեռ աշխատանքային գործունեության վաղ տարիներից, երբ նկրահանել է իր դեբյուտային «Աշխարհի գագաթին» (1963 թ.) կինոնկարը։ 1964 թվականին նա նկարահանել է «Իմ տիրուհի» ֆիլմի երկու էպիզոդները։ Նույն թվականին նկարահանել է «Թռչող ափսե» ֆիլմը։ 1968 թվականին նկարահանված «Ճիչ» ֆիլմի ցուցադրությունը գրաքննության կողմից արգելվեց մինչև 1974 թվականը։ Տինտո Բրասը մշտապես անձամբ է հետևում իր ֆիլմերի մոնտաժային աշխատանքներին, որն արտահայտվում է նրա գեղարվեստական ֆիլմերի հեղինակային ընդգծվածությամբ։
Իր ստեղծագործական կյանքի վաղ շրջանում Տինտո Բրասն իր ուժերը փորձել է կատակերգական ժանրում («Ով աշխատում է, նա կորած է» (1963 թ.), «Թռչող ափսե» (1964 թ.)), կինոնովելներից սկսած մինչև ինտելեկտուալ ֆիլմեր («Հևոց» (1967 թ.), «Ճիչ» (1968 թ.)), վեսթերնի ժանրում («Յանկիներ» (1966 թ.)), տարվել է հոգեբանական բացահայտումներով («Հեռացածը» (1970 թ.), «Արձակուրդ» (1971 թ.)), ստեղծել է կինոնմանակում («Շարժիչ» (1979 թ.)), սակայն վերջնականապես հաստատվել է էրոտիկ ֆանտազիաների ժանրում։
Սկսած «Բանալին» (1983 թ.) ֆիլմից, Տինտո Բրասի ֆիլմերի հիմնական մասը նվիրված էր զանազան սեքսուալ շեղումներին։ Նրա մարմնական սիրո պատմություններին հանդիսատեսը ականատես է լինում կողքից, կարծես թաքուն դիտելով հերոսների սիրային կյանքը, զգալով նրանց սեքսուալ ապրումներն ու հաճույքի և բավականության րոպեները։ Նրա հետագա տարիների ֆիլմերից են «Միրանդա» (1985 թ.), «Սեր և կիրք» (1987 թ.), «Կարմիր պղպեղ» («Պապրիկա» 1990 թ.), «Բոլոր լեդիներն անում են դա» (1992 թ.), «Ծիկրակողը» (1994 թ.), «Չարաճճին» (1998 թ.), «Խախտելով արգելքները» (2000 թ.), «Սև հրեշտակը» (2002 թ.), «Օ, կանայք» (2003 թ.), «Սեր իմ» (2005 թ.) և այլ կինոնկարներ։
Որպես դերասան Տինտո Բրասը հանդես է եկել «Կին - դա ինչ-որ հիասքանչ է» (1964 թ.), «Կապիր ինձ ամուր» (1999 թ.), «Տինտո Բրասի գրառումները» (1999 թ.), «Վերջին մետրոն» (1999 թ.), «Քաղցր երազ» (1999 թ.), «Կատաղած շուն» (2012 թ.) և այլ ֆիլմերում։
Անձնական կյանքը
Տինտո Բրասը 1957 թվականին ամուսնացել է «Հարրի Բար» ռեստորանի հիմնադիր Ջուզեպպե Չիպրիանիի դստեր՝ սցենարիստ Կառլա Չիպրիանիի հետ։ 2006 թվականին Կառլան մահացել է։ Նրանք ունեն մեկ դուստր և մեկ որդի։
Ֆիլմագրության ընտրանին
Ռեժիսոր
Ծանոթագրություններ
Կատեգորիա:Իտալացի ռեժիսորներ Կատեգորիա:Իտալացի կինոռեժիսորներ Կատեգորիա:Դերասաններ այբբենական կարգով Կատեգորիա:Իտալացի դերասաններ Կատեգորիա:Իտալացի սցենարիստներ Կատեգորիա:Իտալացի պրոդյուսերներ
Մարիզ Կոնդե
Մարիզ Կոնդե (Maryse Condé, ծննդյամբ՝ Մարիզ Բուկոլոն, ), ֆրանսիացի կին գրող, բնիկ՝ գվադելուպացի։
Ստեղծագործություն
Վեպերի, նովելների (նորավեպ), մի քանի պիեսների, մանկական գրքերի, էսսեների հեղինակ (ստեղծագործել է ֆրանսերեն և անգլերեն) է։
Ռուսերեն հրատարակություն
«Ես` Տիտուբաս, կախարդ Սալեմից», Էքսմո հրատարակչություն (2019 թվական)՝ ISBN 978-5-04-101780-4։
Ճանաչում
Բազմաթիվ ֆրանսիական և արտասահմանյան մրցանակների դափնեկիր, Արվեստների և գրականության շքանշանի կոմանդոր (2001 թվական), Պատվավոր Լեգեոնի շքանշանի ասպետ (2004 թվական), Քվեբեկի Գրականության ակադեմիայի պատվավոր անդամ (1998 թվական) և այլն։
Տես նաև
Կատեգորիա:Պատվո լեգեոնի շքանշանի ասպետներ Կատեգորիա:Անձինք այբբենական կարգով Կատեգորիա:Ֆրանսիացի կին գրողներ Կատեգորիա:Գվադելուպայի գրողներ Կատեգորիա:Ֆրանսիացի մանկագիրներ Կատեգորիա:Փարիզի համալսարանի շրջանավարտներ Կատեգորիա:Ֆրանսիացի դրամատուրգներ Կատեգորիա:Ֆուլբրայթի կրթաթոշակակիրներ Կատեգորիա:Կոլումբիայի համալսարանի դասախոսներ Կատեգորիա:Ֆրանսիացի ֆեմինիստներ Կատեգորիա:Ֆրանսիացի վիպասաններ Կատեգորիա:Ֆրանսիացի գիտա-ֆանտաստիկ գրողներ Կատեգորիա:Գրական կեղծանուններով հայտնի հեղինակներ
Ռաշ Լիմբո
Նա մեծացել է մի ընտանիքում, որը երկար ժամանակ հայտնի է եղել իր հանրապետական հայացքներով։ Լիմբոն սկսել է աշխատել տեղական ռադիոկայանում 16 տարեկան հասակից։ 1984 թվականին, ռադիո նախագծերի շարքից հետո, Լիմբոն սկսել է աշխատել Սակրամենտոյի KFBK ռադիոկայանում (Կալիֆոռնիա), որը հիմա էլ նրա ծրագրի մասն է կազմում։ Նրա ծրագիրը եզակի է՝ հրավիրված հյուրերի բացակայությամբ, և հիմնված է տեղի ունեցող իրադարձությունների պահպանողական վերլուծության վրա։ Լիմբոն 1988 թվականին տեղափոխվել է Նյու Յորք, որտեղ WABC ռադիոկայանի հետ պայմանավորվել է իր շոուի ազգային հեռարձակման մասին։ Հաղորդումն աստիճանաբար հավաքել է ժողովրդականություն, և Ռաշ Լիմբոն սկսել է հայտնի դառնալ։
1990-ական թվականներին նրա համբավը բարձրացել է՝ գրական գործունեության և հեռուստատեսության շնորհիվ։ Նա դարձել է «The Way Things Ought to Be» (1992) և «See, I Told You So» (1993) բեսթսելերների հեղինակը։ 1992-1996 թվականները Լիմբոն հեռուստատեսությամբ վարել է կես ժամ տևողությամբ թոք-շոու։
Ռաշը հայտնի է դարձել ամերիկյան մեյնսթրիմ լրատվամիջոցներին լիբերալ կողմնակալության դեմ մեղադրանքներով՝ միաժամանակ հանդիսանալով պահպանողական արժեքների կողմնակից։
Կրթություն
1969 թվականին ավարտել է Cafe Central High School դպրոցը։ Լիմբոյի ծնողները ցանկացել են, որ նա շարունակի կրթությունը, և այդ պատճառով նա ընդունվել է Միսսուրիի հարավ-արևելյան համալսարան։ Երկու կիսամյակ անց նա հեռացել է համալսարանից, քանի որ, նրա մոր խոսքով, «իրեն ոչինչ չի հետաքրքրել, բացի ռադիոյից» ։
1970-ական թվականներ
Քոլեջից հետո Լիմբոն տեղափոխվել է Մաքքիսպորտ քաղաք, Փենսիլվանիա։ 1972 թվականին նա հայտնվել է Փիթսբուրգում և նրա շրջակայքում հեռարձակվող Wizz փոքր ռադիոկայանի 40 լավագույն երաժշտական դիջեյների ցուցակում։ Նա սկսել է ցերեկային ծրագրերից, և ավելի ուշ, Ջեֆ Քրիստի կեղծանվամբ, սկսել է վարել առավոտյան հաղորդումներ։ 1973 թվականին Լիմբոն տեղափոխվել է Փիտսբուրգի KAV ռադիոկայան՝ որպես երեկոյան սկավառակի ժոկեյ։ 1974 թվականի վերջում՝ Taft Broadcasting կայանի վաճառքից հետո, հաղորդավարն ազատվել է աշխատանքից ։ Տեղական ռադիոյում աշխատանք չգտնելով՝ Ռաշը վերադարձել է տուն, որտեղ դարձել է Փիթսբուրգ Ստիլերզ թիմի երկրպագուն ։
Նախքան Կանզաս Սիթի տեղափոխվելը Ռաշ Լիմբոն աշխատել է մի քանի երաժշտական ռադիոկայաններում։ 1979 թվականին նա լքել է ռադիոկայանը՝ ստանձնելով Կանզաս Սիթի Ռոյալսի բեյսբոլի թիմի տնօրենի պաշտոնը ։ Այդ ժամանակ նա ընկերացել է թիմի նախկին խաղացող Ջորջ Բրետի հետ, որի հետ մինչ օրս մտերիմ հարաբերություններ է պահպանում ։
1980-ական թվականներ
1984 թվականին Ռաշ Լիմբոն վերադարձել է աշխատանքի ռադիոյում և KFBK կայարանում սկսել է շոու վարել (Սակրամենտո, Կալիֆորնիա), որտեղ փոխարինել է Մորտոն Դաունի կրտսերին։ 1987 թվականին Կապի դաշնային գործակալությունը չեղարկել է Արդարության ուսմունքը, որով ռադիոկայանները պարտավոր էին ժամանակ տրամադրել՝ վիճելի հարցերի շուրջ բոլոր կողմերի պատասխաների համար։ Այդ պահից նրանք հնարավորություն են ստացել ներկայացնել խմբագրական մեկնաբանություններ՝ չունենալով հակառակ հայացքները ներկայացնելու անհրաժեշտություն։ Դենիել Հենինջերը «The Wall Street Journal»-ի առաջնորդող հոդվածում գրել է, որ Ռոնալդ Ռեյգանը քանդել է այդ պատը (Արդարության ուսմունքը) 1987 թվականին… և Ռաշ Լիմբոն առաջին մարդն էր, որն իրեն ազատել է ազատական ԶԼՄ-ների գեդեերյան բռնապետությունից ։
Հաջողության հասնելով նոր ասպարեզում և կարողանալով գրավել այնպիսի մարդկանց ուշադրությունը, ինչպիսիք են ABC Radio-ի նախկին նախագահ Էդվարդ Ֆ. Մակլաուֆինը, Լիմբոն տեղափոխվել է Նյու Յորք, որտեղ 1988 թվականի օգոստոսին սկսել է իր ազգային ռադիոծրագիրը։ Նա դեբյուտել է Ժողովրդավարական Ազգային Կոնվենցիայից մեկ շաբաթ անց և Հանրապետական Ազգային Կոնվենցիայի մեկնարկից մեկ շաբաթ առաջ. Լիմբոն սկսել է աշխատել Նյու Յորքի WABC խոսակցական ռադիոկայանում, որի հետ համագործակցել է մինչև 2013 թվականը (թեև այժմ Ռաշն աշխատում է Ուեսթ-Փալմ-Բիչում) ։
1990-ական թվականներ
1990 թվականի դեկտեմբերին New York Times-ի լրագրող Լյուիս Գրոսբերը գրել է, որ «Ռաշ Լիմբոն ավելի շատ ունկնդիրներ ունի, քան խոսակցական շոուի ցանկացած այլ հաղորդավար և բնութագրել էր նրա ոճը՝ որպես լուրջ դասախոսության և քաղաքական վոդևիլի միջև հավասարակշռող» ։ Հաղորդավարի ժողովրդականությունն աճել է Պարսից ծոցում պատերազմի ժամանակ՝ ռազմական գործողություններին նրա աջակցության և խաղաղության կողմնակիցների նկատմամբ անդադար ծաղրի հաշվին։ Ծրագիրը առավել տարածված և հասանելի է դարձել ավելի մեծ լսարանով ռադիոկայաններին՝ հեռարձակվելով ավելի քան 650 կայաններում։
1992 թվականին դեմոկրատ Բիլ Քլինթոնն ընտրվել է Ամերիկայի Միացյալ Նահանգների նախագահ։ Լիմբոն երգիծաբանորեն է վերաբերվել իր և դեմոկրատական կուսակցության վարած քաղաքականությանը։ Երբ 1994 թվականին հանրապետականները զբաղեցրել են Կոնգրեսի միջանկյալ ընտրությունների տեղերի մեծամասնությունը, նրանք Ռաշ Լիմբոյին կուսակցական ժողովին պատվավոր անդամություն են տրամադրել։ Այդ միջոցառումը հաստատել է իր ազգային քաղաքական ասպարեզում կարևոր գործչի կարգավիճակը ։
2000-ական թվականներ
2001 թվականի վերջին Լիմբոն հրապարակել է իր անձնական խնդիրների մասին տեղեկատվություն։ Այդ ժամանակ նա խոստովանել է, որ գրեթե ամբողջությամբ կորցրել է լսողությունը, թեև ինքնազոհաբար շարունակել է վարել իր շոուն։ Հետագայում Ռաշը կարողացել է գրեթե ամբողջությամբ վերականգնել իր լսողությունը՝ կոխլեար իմպլանտների հաշվին։
2003 թվականին Լիմբոն որոշ ժամանակ աշխատել է ESPN սպորտային ալիքում՝ որպես մեկնաբան։ Նա 2003 թվականի NFL մրցաշրջանից մի քանի շաբաթով հեռացել է՝ քվոթերբեք Դոնովան Մաքնաբի վերաբերյալ իր մեկնաբանությունների պատճառով, որոնք ռասիզմի մեջ մեադրանքների առարկա են դարձել։ Մեկնաբանության տեքստը. «Ես չեմ կարծում,որ Մաքնաբի համար ավելի լավ կլինի դրանից։ Մենք NFL-ում ունենք մի փոքր սոցիալական անհանգստություն։ Կարծում եմ, որ մեդիան չափազանց կողմնակալ էր սևամորթ քվոթերբեքի նկատմամբ։ Նրանց հետաքրքրում են տաղանդավոր սևամորթ մարզիչները և քվոթերբեքները։ Ես կարծում եմ, որ Մաքնաբի մեջ կա մի փոքր հույս և նա վայելում է թիմի վստահությունը, որին նա արժանի չէ։ Պաշտպանությունն իր վրա է կրում այդ թիմը» ։ Օրինակ՝ սպորտային մեկնաբաններից մեկն այդ խոսքերն ընկալել է՝ որպես ռասիստական և՛ իր, և՛ իր գործընկերների հանդեպ ։ Այլ սպորտային վերլուծաբաններ կարծում են, որ Լիմբոյի տեսակետն ընդունվել է «շատ ֆուտբոլային երկրպագուների և վերլուծաբանների կողմից» և դա… անհեթեթություն է հայտարարել, որ սպորտային լրատվամիջոցները չեն գերագնահատել Մաքբանին, քանի որ նա սևամորթ է ։
2008 թվականին նրա ծրագիրը թողարկվել է 600 ռադիոկայաններում, իսկ մոտավոր լսարանը կազմել է ավելի քան 20 միլիոն մարդ ։
2010-ական թվականներ
2016 թվականի ընտրությունների ընթացքում Ռաշ Լիմբոն պաշտպանել է հանրապետական թեկնածու Դոնալդ Թրամփի թեկնածությունը։ Ընդ որում՝ նա չի եղել քաղաքական գործչի ոչ մոլի կողմնակիցը (Մայքլ Սեվաջ), և ոչ էլ մոլի հակառակորդը (Մարկ Լևին և Գլեն Բեք )։
2016 թվականի օգոստոսին ռադիոհաղորդավարը երկարաձգել է իր պայմանագիրը ևս չորս տարով, ընդ որում՝ նրա պայմանագրի գինը չի հրապարակվել։ Այդ պահին Ռաշ Լիմբոյի երեքժամյա շոուի լսարանը կազմել է 13 միլիոն մարդ. ծրագիրը եղել է ամենատարածված ռադիո ծրագիրն ԱՄՆ-ում. Ընդ որում՝ ԶԼՄ-ներում քննադատվել է նրա անկայուն բիզնես մոդելը.
2020-ական թվականներ
Ռաշ Լիմբոն 2020 թվականի փետրվարի 3-ի ռադիոեթերի ընթացքում հայտնել է այն մասին, որ բժիշկները նրա մոտ ախտորոշել են թոքերի առաջադեմ քաղցկեղ ։
Քաղաքական հայացքներ
Ռաշ Լիմբոն ներկայացրել է Հանրապետական կուսակցության պահպանողական թևը։ Ունի ծայրահեղ իրավունքներ, պահպանողական հայացքներ, ինչի արդյունքում հաճախ կոնֆլիկտների մեջ է եղել ավելի չափավոր հանրապետական ներկայացուցիչների հետ։ Նոր նախագահ Բարաք Օբամայի հասցեին խիստ կտրուկ արտահայտություններից հետո Ռաշը քննադատության է ենթարկվել հանրապետականների առաջնորդ Մայքլ Սթիլի կողմից, սակայն ծայրահեղ պահպանողականների վրդովմունքից հետո Սթիլը ստիպված է եղել ներողություն խնդրել հայտնի ռադիոհաղորդավարից ։
Նա Դեմոկրատական կուսակցության և նախագահ Բարաք Օբամայի ամենաարմատական հակառակորդներից մեկն է համարվել։ 2009 թվականի մարտին բանավեճի է հրավիրել Օբամային՝ հիմնավորելով. «Օբաման մեր ժամանակների ամենատաղանդավոր խոսողներից մեկն է, այնպես որ, ես կարծում եմ, պարոն նախագահ, դուք ուրախությամբ կօգտվեք այդ հնարավորությունից» ։
2009 թվականի վերջին CBS News 60 Minutes-ի և Vanity Fair ամսագրի հարցման համաձայն ճանաչվել Է ԱՄՆ-ի ամենաազդեցիկ պահպանողականը ։
Պահպանողական շարժման որոշում
2005 թվականին «The Wall Street Journal»-ում Ռաշ Լիմբոն գրել է.
Ռադիոշոուի ժամանցային տարրեր
Ռաշն ունի տարբեր ռեկվիզիտներ, որոնք օգտագործվում են տարբեր թեմաներով սեփական մենախոսությունների սկսվելուց առաջ։ Ռադիոշոուում անօթևանների մասին լուրերին հաճախ նախորդել է Կլարենս «Գորտաման» Հենրիի «Ain’t Got No Home» երգը ։ Երբեմն Դայոն Ուորվիկի «I Know I' ll Never Love This Way Again» կոմպոզիցիան նախորդոել է ՁԻԱՀ-ով հիվանդների մասին ռեպորտաժներին ։ 1989 թվականին Սակրամենտոյից հեռարձակվող ռադիոշոոյի եթերում Լիմբոն երկու շաբաթվա ընթացքում վարել է «բաժանորդային աբորտներ» (caller abortions), երբ զանգն անսպասելիորեն ընդհատվում էր փոշեկուլի ձայներով և բղավոցով։ Հետագայում նա հերքել է մեղադրանքներն այն մասին, որ «դադարեցրել է խոսակցությունը» զանգահարողի հետ, թեև խոստացել էր դա չանել։ Ռաշը խոսել է այդ գեգի օգտագործման մասին՝ «աբորտի ողբերգությունը» լուսաբանելու և այն հարցը բարձրացնելու մասին, թե արդյոք դա սպանություն է ։ Իր հեռուստածրագրի նկարահանման ժամանակ Քլինթոնի վարչակազմի աշխատանքի ժամանակ Լիմբոն ուշադրություն է հրավիրել նախագահ Սոքսի կատվի մասին ռեպորտաժների վրա։ Հետո նա նշել է․ «Դուք գիտե՞ք, որ Սպիտակ տանը նույնպես շուն կա, դրանից հետո եթերում ցուցադրվել է Չելսի Քլինթոնի նկարը»։ Այս միջադեպի վերաբերյալ հարցերին ի պատասխան՝ լրագրողը հղում է արել դժբախտ պատահարին, երբ տեխնիկներն առանց նրա թույլտվության տեղադրել են նախագահական զույգի դստեր լուսանկարը     ։
Նմանակումներ
Ռաշը «Գրիֆիններ» մուլտիպլիկացիոն սերիալում պատկերվել է «Կին FOX ալիքից» (FOX-y Lady) և «Գերազանցություն ռադիոհեռարձակման մեջ» (Excellence in Broadcasting) սերիաներում, ինչպես նաև նմանակվել են նրա ռադիոելույթները «Աստղային պատերազմներ» շարքի դրվագներում։
Ստեղծագործական կարիերա
Ռաշ Լիմբոն ինչպես հրապարակախոսական, այնպես էլ մանկական գրքերի հեղինակ է.
Marine Corps-Law Enforcement Foundation
Ռաշ Լիմբոն աջակցում է Marine Corps-Law Enforcement Foundation բարեգործական կազմակերպությանը, որը միջոցներ է հավաքում զոհված ծովային հետևակայինների և իրավապահ մարմինների աշխատակիցների երեխաներին կրթաթոշակներ տրամադրելու համար ։ 2007 թվականի հոկտեմբերին eBay աճուրդում հավաքվել է 2,1 միլիոն դոլար այն բանից հետո, երբ ռադիոհաղորդավարը վաճառքի է հանել իրեն ուղղված քննադատական նամակը, որը ստորագրել է Դեմոկրատական կուսակցությունից 41 սենատոր ։ Իր կնոջ հետ հիմնադրելով «Two if by Tea» ընկերությունը՝ Ռաշը խոստացել է ամեն տարի առնվազն 100,000 դոլար նվիրաբերել MC-LEF-ի հասցեին սկսած 2011 թվականի հունիսից ։
Մեղադրանքներ
Որոշ միավորումներ և մարդիկ քննադատել են Ռաշ Լիմբոյի անճշտությունները։ Այսպիսով, Extra! 1994 թվականի հուլիս-օգոստոս ամիսների թողարկումներում Fairness and Accuracy in Reporting (FAIR) առաջադիմական խումբը նշել է իր մեկնաբանություններում առկա 50 տարբեր անճշտությունների և խեղաթյուրումների մասին ։
Մինեսոտայի նահանգից նախկին կոմիկ և ներկայիս Դեմոկրատական սենատոր Էլ Ֆրանկենը 1996 թվականին երգիծական գիրք է գրել (Ռաշ Լիմբոն մեծ գեր ապուշ է և այլ դիտարկումներ), որտեղ Ռաշին մեղադրել է սեփական քաղաքական հայացքների համար փաստեր խեղաթյուրելու մեջ ։
Լրագրողին քննադատել է նաև Շրջակա միջավայրի պաշտպանության հիմնադրամը։ Պրինստոնի համալսարանում դասավանդող պրոֆեսոր Մայքլ Օփենհայմերի և կենսաբանության պրոֆեսոր Դևիդ Ուիլկովի հեղինակած զեկույցը օրինակ է բերել 14 նշանակալի գիտական փաստ, որոնք, նրանց կարծիքով, խեղաթյուրվել են Ռաշ Լիմբոյի The Way Things Ought to Be գրքում ։
Արտաքին հղումներ
Կատեգորիա:Ամերիկացի լրագրողներ Կատեգորիա:Ամերիկացի հակակոմունիստներ Կատեգորիա:ԱՄՆ-ի հանրապետական կուսակցության անդամներ Կատեգորիա:Ամերիկացի հասարակական գործիչներ
Իրտյուբյակ (Բելայայի վտակ)
Իրտյուբյակ (Иртөбәк), գետ Ռուսաստանում, հոսում է Կուգարչինսկի շրջանում, Բաշկորտոստանի Հանրապետությունում։ Գետաբերանը տեղակայված է Բելայա գետի ձախ ափին՝ 923 կմ հեռավորության վրա։ Գետի երկարությունը 33 կմ է։
Աշխարհագրություն
Հոսում է Յումագուզինո, Սեմենո-Պետրովսկոե, Իրտյուբյակ, Իբրաևո գյուղերով ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամայի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
Աթա
Աթա (Աթա Սուջոյի Սաիլյան, ), հայ գուսան, ԽՍՀՄ գրողների միության անդամ 1939 թվականից։
Կենսագրություն
Ծնվել է Քարաշեն գյուղում (այժմ՝ Սյունիքի մարզ)։ Աշուղական արվեստը սովորել է Ղարաբաղի Ղարաղշլար գյուղացի, հայտնի աշուղ Հաթամի մոտ։ Ստեղծագործել է հայերեն և պարսկերեն։ Հորինել է խրատական և երգիծական երգեր, հմտորեն կատարել աշուղական հին երգեր ու ասքեր։ Գուսանություն է արել 1875 թվականից մինչև 1935 թվականը՝ շուրջ 60 տարի։ Բացի Անդրկովկասից, իր երգերով հանդես է եկել նաև Թուրքիայում, Իրանում, Սիրիայում։ Նվագել է սազ և ջութակ։ Նրա հորինած երգերից են «Զորավար Անդրանիկ», «Ընծա հավը», «Երգ Կիրովի մասին» (40 տուն), «Մի ողբերգություն», «Նաբաթխանումս»։ Մահացել է 90 տարեկան հասակում ։
Ծանոթագրություններ
Կատեգորիա:Հայ գուսաններ
Վերջավոր մաթեմատիկա
Վերջավոր մաթեմատիկա, մաթեմատիկական այն եղանակների համախմբությունը, որոնք գործ ունեն միայն կոնստրուկտիվ (այսինքն՝ վերջավոր կառուցվածք ունեցող) մաթեմատիկական օբյեկտների հետ։ Ուստի վերջավոր մաթեմատիկան նման է կոնստրուկտիվ մաթեմատիկային, սակայն, ի տարբերություն նրան, ընդհանրապես ասած, չի դիմում կոնստրուկտիվ տրամաբանությանը և թույլատրում է օժանդակ դիտարկումներում օգտագործել անվերջ կառուցվածք ունեցող մաթեմատիկական օբյեկտներ (օրինակ՝ սովորական ձևով սահմանված իրական թվերը և ֆունկցիաները)։ Վերջավոր մաթեմատիկան համարյա ամբողջությամբ ընդգրկում է մաթեմատիկաի որոշ բաժիններ, օրինակ՝ կոմբինատորիկա, գրաֆների տեսություն, ավտոմատների տեսություն, կոդավորման տեսություն (տես Կոդ, Կոդավորում), թվանշանային հաշվողական մեքենաների տեսություն և այլն։ Վերջավոր մաթեմատիկայի այդպիսի բաժինների համախմբությունն երբեմն անվանում են դիսկրետ (ընդհատ) մաթեմատիկա։ Որոշ բաժիններում (օրինակ, թվերի տեսություն, տրամաբանություն, ալգորիթմների տեսություն, մաթեմատիկական ծրագրավորում) վերջավոր մաթեմատիկան կազմում է օգտագործվող մաթեմատիկական եղանակների հիմքը և ընդգրկում բովանդակության զգալի մասը։ Հանրահաշվի, երկրաչափության, հավանականությունների տեսության որոշ կարևոր ենթաբաժիններ հիմնվում են վերջավոր մաթեմատիկայի եղանակների վրա (օրինակ՝ վերջավոր խմբերի, օղակների, դաշտերի տեսությունները, վերջավոր պրոյեկտիվ երկրաչափությունները, հավանականությունների «տարրական» տեսությունը և այլն)։ Երբեմն միևնույն երևույթը հնարավոր է քննարկել և՝ անվերջ, և՝ վերջավոր մաթեմատիկայի տեսանկյունից․ օրինակ՝ էլեկտրական հաղորդիչներից կազմված բարդ շղթաների աշխատանքը կարելի է հետազոտել երկու ձևով՝ 1․ քանակապես արտահայտել շղթայի տարբեր հաղորդիչներով անցնող հոսանքները դիմադրություններից և էլեկտրաշարժ ուժերից ելնելով՝ համաձայն Օհմի և Կիրխհոֆի օրենքների, 2․ վերագրելով շղթայի բոլոր հաղորդիչներին 0 կամ 1 արժեքները (որտեղ 1 նշանակում է՝ «տվյալ հաղորդիչն անցկացնում է հոսանք», իսկ 0՝ «տվյալ հաղորդիչը չի անցկացնում հոսանք»)՝ հետազոտել, թե որ դեպքերում է ամբողջ շղթան անցկացնում հոսանք, որ դեպքերում՝ ոչ։ Առաջին մոտեցումը բնորոշ է անվերջ (կամ «անընդհատ») մաթեմատիկային, երկրորդը՝ վերջավոր մաթեմատիկային։ Վերջին մոտեցումը նպատակահարմար է օգտագործել, օրինակ՝ տեխնիկական հարմարանքներ կառավարող էլեկտրական շղթաների ստեղծման համար, երբ մեզ հետաքրքրում են հիմնականում կառավարող ազդանշաններ տալու կամ չտալու պայմանները, իսկ ազդանշանի քանակական բնու թագիրը էական նշանակություն չունի կառավարման համար (տես Կիբեռնետիկա)։ Վերջավոր մաթեմատիկայի աճող դերը ժամանակակից գիտության մեջ պայմանավորված է նրա կիրառություններով կառավարման և ավտոմատացման խնդիրներում, մասնավորապես այն խնդիրներում, որոնք պահանջում են հաշվողական մեքենաների օգտագործում (ինչ-որ մի երևույթ թվանշանային հաշվողական մեքենաների միջոցով հետազոտելու համար պետք է այն մոդելավորել վերջավոր մաթեմատիկայի եղանակներով)։
Կատեգորիա:Մաթեմատիկայի ճյուղեր
Մակամա
Մակամա (مقامة - «հավաքույթ, ժողով»), միջնադարյան արաբական, պարսկական, հրեական (եբրայերեն) լեզուներով գրականություններում խաբեբայական նովելների ժանր։ Մակամաները գրվում էին սաջ ոճով և խմբավորվում շարքերում, որոնք ունեին ընդհանուր պատմող, ում անունից կատարվում էր պատումը, և, որպես կանոն, ընդհանուր հերոս։ Առաջին անգամ ժանրը դրսևորվել է Բադի ալ-Զամանի մոտ, ով մոտ 1000 թվականին կազմել է մակամաների ժողովածու, ապա կատարելագործվել ալ-Հարիրի կողմից (1054—1122)։ Ժանրն ազդել է եվրոպական խաբեբայական վեպի վրա՝ Իսպանիայից անցնելով Եվրոպա ։
Ծանոթագրություններ
Կատեգորիա:Գրական ժանրեր Կատեգորիա:Արաբական գրականություն Կատեգորիա:Արաբական մշակույթ
Էսկլենվիլե
Էսկլենվիլե (Esclainvillers), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 139 մարդ, բնակչության խտությունը` 24.91 մարդ/կմ²։ Բնակավայրը զբաղեցնում է 5.58 կմ² տարածք։
Աշխարհագրություն
Գտնվում է Փարիզ քաղաքից 95 կմ հյուսիս, Ամյեն քաղաքից 25 կմ հարավ։
Տնտեսություն
2010 թվականին ուներ 100 աշխատունակ (15-64 տարեկան) բնակիչ, որոնցից ակտիվ էին 80-ը, իսկ ոչ ակտիվները` 20։ Ակտիվության ցուցանիշը կազմում է 80,0 %։ 80 աշխատունակ մարդկանցից աշխատել է 69 անձ (40 տղամարդ և 29 կին)։ Գործազուրկ են եղել 11 անձ (6 տղամարդ և 5 կին)։ 20 անաշխատունակներից 4-ը եղել են աշակերտներ կամ ուսանողներ, 10-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Խոհարարները եկել են մրցույթի
Խոհարարները եկել են մրցույթի, 1977 թվականին «Հայֆիլմ» կինոստուդիայում նկարահանված հայկական ֆիլմ։
Սյուժե
Հայաստանից խոհարարներ են գնում Մոսկվա՝ մասնակցելու խոհարարական մրցույթի։ Սակայն տեղի ունեցած թյուրիմացությունների պատճառով հայ խոհարարները չեն արժանանում գլխավոր մրցանակին ։
Ծանոթագրություններ
Կատեգորիա:1977 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Կինոկատակերգություններ Կատեգորիա:Ներսես Հովհաննիսյանի ֆիլմեր Կատեգորիա:«Հայֆիլմ» ստուդիայի ֆիլմեր Կատեգորիա:Հայերեն ֆիլմեր Կատեգորիա:Ռուսերեն ֆիլմեր
Իտալիայի մարշալ
Իտալիայի մարշալ (իտալ.՝ Maresciallo d'Italia), Իտալիայի բարձրագույն զինվորական կոչումը 1924-1938 թթ. և երկրորդը՝ «կայսրության առաջին մարշալ» կոչումից հետո՝ 1938-1946 թթ.։
Պատմություն
«Իտալիայի մարշալ» կոչումը սահմանվել է Իտալիայի բռնապետ Բենիտո Մուսոլինիի կողմից, 1924 թվականին, Առաջին համաշխարհային պատերազմի ընթացքում Իտալիայի թագավորական ռազմական ուժերը ղեկավարած գեներալներ Լուիջի Կադորնային և Արմանդո Դիասին խրախուսելու նպատակով։ Հետագայում (սկսած 1926 թվականից) այդ կոչումը շնորհվել է նաև այլ պատերազմներում աչքի ընկած զորահրամանատարների։ Միաժամանակ սահմանվել են դրան համապատասխանող բարձրագույն զինվորական կոչումներ ռազմածովային նավատորմում և ռազմաօդային ուժերում (առաջինում՝ մեծն ծովակալի կոչում- իտալ.՝ Grande Ammiraglio - և երկրորդում՝ ավիացիայի մարշալի - Maresciallo dell'Aria): 1938 թվականին Իտալիայի խորհրդարանի և արքայական սենատի կողմից հաստատվել է ավելի բարձր զինվորական կոչում՝ «կայսրության առաջին մարշալ», որը շնորհվել է միայն Վիկտոր Էմանուել Երրորդ թագավորին և դուչեին՝ Բենիտո Մուսոլինիին (վերջինիս՝ արքային հավասար կոչման շնորհումը դժգոհություն է առաջացրել իտալացի ազնվականների շրջանում)։ Իտալիայի Հանրապետության հիմնադրումից հետո՝ 1946 թվականին, զինվորական վերոնշյալ կոչումները վերացվել են։
Իտալիայի մարշալների ցանկը
(Փակագծում նշված է կոչումը շնորհելու օրը)։
ԱՌԱՋԻՆ ՀԱՄԱՇԽԱՐՀԱՅԻՆ ՊԱՏԵՐԱԶՄ
Լուիջի Կադորնա (1924 թ. նոյեմբերի 4)
Արմանդո Դիաս (1924 թ. նոյեմբերի 4)
Էնրիկո Կավիլյա (1926 թ. հունիսի 25)
Էմանուել Ֆիլիբերտ դ՛Աոստա (1926 թ. հունիսի 25)
Պիետրո Բոդոլյո (1926 թ. հունիսի 25)
Գաետանո Ջարդինո (1926 թ. հունիսի 25)
Գուլիելմո Պեկորի-Ջիրալդի (1926 թ. հունիսի 25)
ԻՏԱԼԱ-ԵԹՈՎՊԱԿԱՆ ՊԱՏԵՐԱԶՄ
Էմիլիո դե Բոնո (1935 թ. նոյեմբերի 16)
Ռոդոլֆո Գրացիանի (1936 թ. մայիսի 9)
ԵՐԿՐՈՐԴ ՀԱՄԱՇԽԱՐՀԱՅԻՆ ՊԱՏԵՐԱԶՄ
Ուգո Կավալիերո (1942 թ. հուլիսի 1)
Էտտորե Բաստիկո (1942 թ. օգոստոսի 12)
Ումբերտո Երկրորդ Սավոյացի (1942 թ. հոկտեմբերի 29)
Ջովաննի Մեսսե (1943 թ. մայիսի 12)
Տես նաև
Первый маршал Империи
Marshal (Italy) – an intermediate rank between sergeants and officers.
First Marshal of the Empire Italo Balbo – Marshal of the Air Force
Paolo Thaon di Revel – Grand Admiral
Ծանոթագրություններ
Page Archived 2007-12-23 at the Wayback Machine. of the Italian Army (Esercito Italiano) home site - www.esercito.difesa.it.
Արտաքին հղումներ
Список Маршалов Италии (фр.) Знаки различия Маршала Италии на сайте Армии Италии (итал.)
Կատեգորիա:Իտալիայի մարշալներ
Արջենտա
Արջենտա (Argenta), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում ։
Բնակչությունը՝ 21 971 մարդ։ Բնակչության միջին խտությունը՝ 70,6 մարդ/կմ²։ Զբաղեցնում է 310,86 կմ² տարածք։ Փոստային ինդեքս՝ 44011։ Հեռախոսային կոդը՝ +39 00532։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Բուսբրետո
Բուսբրետո (Boisbreteau), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 124 մարդ, բնակչության խտությունը` 8.18 մարդ/կմ²։ Բնակավայրը զբաղեցնում է 15.16 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 45 կմ հարավ-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 73 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 23։ Ակտիվության ցուցանիշը կազմում է 68,5 %։ 50 աշխատունակ մարդկանցից աշխատել է 45 անձ (26 տղամարդ և 19 կին)։ Գործազուրկ են եղել 5 անձ (3 տղամարդ և 2 կին)։ 23 անաշխատունակներից 3-ը եղել են աշակերտներ կամ ուսանողներ, 16-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մյոնխենգլադբախ
Մյոնխենգլադբախ(Mönchengladbach ) - քաղաք Արևմտյան Գերմանիայում, Նիեդերհեյն մարզում (Niederrhein), Հյուսիսային Հռենոս-Վեստֆալիա։ Բնակչությունը՝ 257,993 մարդ (2010 թվականի տվյալներով), խտությունը՝ 1500 մարդ/կմ2։ Քաղաքը հայտնի է իր ֆուտբոլային ակումբով՝ Բորուսիա Մյոնխենգլադբախ, ինչպես նաև այստեղ է հիմնվել հնագույն ժամանակակից գործարաններից մեկը՝ Van Laack-ը, որը արտադրում է բարձր որակի տղամարդկանց հագուստ։ Քաղաքը հայտնի է նաև նրանով, որ բնակչությանը վերացնելու նպատակով, 1940 թվականի մայիսի 11-ին II Համաշխարհային պատերազմի ժամանակ սովետական ավիացիայի կողմից առաջինն է ենթարկվել գորգային ռմբակոծման ։. Քաղաքում է գտնվում A. Monforts Werkzeugmaschinen GmbH & Co. KG ընկերությունը, որը զբաղվում է հաստոցաշինությամբ և տեքստիլ մեքենաների արտադրմամբ։
Անվանում
Հայտնի է 11-րդ դարի վերջից։ Ենթադրում են, որ անվանումը կազմված է հին վերին գերմաներեն glad՝ «մաքուր, լուսավոր, փայլուն» և bach՝ «առու» բառերից։ Mönchen՝ «վանականի» (վանքապատկան) հատկացուցիչն ավելացվել է Բերգիշգլադբախից («Լեռնային Գլադբախ») զանազանելու համար ։
Ծանոթագրություններ
Կատեգորիա:Գերմանիայի քաղաքներ
Ադրիանա Օսորես
Ադրիանա Օսորես Մունյոս (Adriana Ozores Muñoz, ), իսպանացի դերասանուհի։ Նկարահանվել է «Գրանդ հոթել», «Առանց սահմանների քաղաքում», «Քաջերի ժամը» հեռուստասերիալներում։
Կենսագրություն
Ադրիանա Օսորեսը ծնվել է 1959 թվականի մայիսի 22-ին, Մադրիդ քաղաքում։ Դերասան Մարիանո Օսորես Ֆրանսեսի և Լուիսա Պուլոչի թոռնուհին է, դերասան Խոսե Լուիս Օսորեսի (մահացել է, երբբ դուստրը ինը տարեկան էր) և Կոնսեպսիոն Մունյոսի դուստրը։ 1980 թվականին Ադրիանան իր առաջին դերը կատարել է «El liguero mágico» ֆիլմում, որի ռեժիսորը իր հորեղբայր Մարիանո Օսորեսն էր։ 1981-1983 թվականներին Ադրիանան նկարահանվել է իր հորեղբոր մի քանի ֆիլմերում՝ «El hijo del cura», «Brujas mágicas» և այլն։
1998 թվականին Ադրանան կատարել է Ֆլորայի դերը՝ «Քաջերի ժամ» ֆիլմում (La hora de los valientes), որը արժանացել է «Գոյա» կինոմրցանակի։ 2005 թվականին նկարահանվել է «Հերոին» (Heroína) ֆիլմում, որտեղ խաղացել է Պիլարի դերը։
Արտաքին հղումներ
Կատեգորիա:Իսպանացի դերասանուհիներ Կատեգորիա:Իսպանացի կինոդերասանուհիներ Կատեգորիա:Թատրոնի դերասանուհիներ Կատեգորիա:Իսպանացի հեռուստատեսային դերասանուհիներ
Ռիկարդո Օդնոպոզոֆ
Ռիկարդո Օդնոպոզոֆ (Ricardo Odnoposoff, ), ավստրիացի ջութակահար, դիրիժոր։ Վիոլոնչելիստ Ադոլֆո Օդնոպոզոֆի եղբայրը։
Օդնոպոզոֆը ծնվել և մեծացել է Արգենտինայում, ռուս ներգաղթողների ընտանիքում։ 13 տարեկանում ուղևորվում է Բեռլին։ Կարլ Ֆլեշի մոտ ջութակի, իսկ Պաուլ Հինդեմիտի մոտ կոմպոզիցիայի դասեր է ստանում։ 1930-ական թվականների կեսերին Օդնոպոզոֆը համաշխարհային հռչակ է ձեռք բերում՝ 1932 թվականին հաղթելով Վիենայի կատարողների մրցույթում, իսկ 1937 թվականին Բրյուսելում Իզայիի անվան մրցույթում ստանալով երկրորդ մրցանակը (առաջինը ստացել է Դավիդ Օյստրախը)։ Այդ ընթացքում Ռիկարդո Օդնոպոզոֆը դասավանդում է Վիենայի կոնսերվատորիայում և ղեկավարում Վիենայի ֆիլարմոնիկ նվագախումբը ։
Ծանոթագրություններ
Կատեգորիա:Ավստրիացի ջութակահարներ Կատեգորիա:20-րդ դարի ավստրիացիներ
Սենիե Զոգու
Արքայադուստր Սենիե Զոգու (Senije Zogu, 15 նոյեմբերի, 1903, Բուրգայետ, Մատի, Օսմանյան կայսրություն - 15 ապրիլի, 1969, Կանն, Ֆրանսիա), ալբանացի արքայադուստր, Ալբանիայի առաջին թագավոր Ահմեդ Զոգուի քույրը, հասարակական գործիչ։
Կենսագրություն
Սենիե Զոգուն ծնվել է 1903 թվականի նոյեմբերի 15-ին Օսմանյան կայսրության Բուրգայետ ամրոցում (ներկայում՝ Ալբանիայի Մատի շրջանում)։ Նրա հայրն է եղել Ջեմալ փաշա Զոգուն, մայրը՝ Սադիա Տոպտանին։ Աղբյուրներում նշվում է, որ Սենիե Զոգուն եղել է եղբոր՝ Զոգու I-ի վեց քույրերից ամենասիրելին, և իրենց մոր մահից հետո Սենիե Զոգուն է կատարել առաջին տիկնոջ պարտականությունները մինչ 1938 թվականի ապրիլի 27-ին Զոգու I-ն ամուսնացել է Գերալդինե Ապոնիի հետ։
Զոգու I-ի թագավորության առաջին տարիներին արքայադուստրերը վարում էին մեկուսի կյանք ու հազվադեպ էին երևում հասարակության շրջանում։ Սակայն ամեն ինչ փոխվում է Սենիե Զոգուի ամուսնությունից հետո։ 1936 թվականին Սենիե Զոգուի ամուսնությունը թուրքական սուլթանի որդու հետ հանուն պետական շահի կատարված գործարք էր, և այդ ժամանակից ի վեր Զոգու I-ը պարբերաբար կազմակերպում էր պաշտոնական թագավորական պարահանդեսներ, որոնց մասնակցում էին նրա չորս կրտսեր քույրերը։ Սենիե և Ահմեդ Զոգուները մասնակցել են իրենց քույրերի դաստիարակությանը, սովորեցրել են նրանց նվագել դաշնամուր, պարել, ձիավարել, ինչպես նաև սովորեցրել են լեզուներ։ Նրանք մի քանի անգամ ճանապարհորդել են Արևմտյան Եվրոպայում, որտեղ հայտնի են դարձել իրենց թանկարժեք գնումներով։
1928 թվականի հոկտեմբերին արքայադուստր Սենիե Զոգուն թագավորի կողմից նշանակվում է Ալբանական Կարմիր խաչի ներկայացուցիչ։ Նույն թվականին Ալբանիայում թագավորն արգելում է կանանց բոլոր կազմակերպությունները և դրանք փոխարինում մեկ կազմակերպությամբ՝ Gruaja Shiqiptare, որ զբաղվում էր կանանց հարցերով։ Լինելով Ալբանիայում Կարմիր խաչի ղեկավար՝ արքայադուստր Սենիե Զոգուն թագավորի կողմից նշանակվում է նաև Gruaja Shiqiptare միության նախագահ։ Այդ կազմակերպության նպատակն էր աջակցել կանանց իրավունքների պաշտպանությանն ուղղված քաղաքականությանը, և այն ինքնուրույն գործունեություն ծավալել չէր կարող։ Gruaja Shiqiptare կազմակերպության մասնաճյուղեր էին գործում Ալբանիայի շուրջ 20 քաղաքներում։
1937 թվականին Սենիե Զոգուն եղբոր պահանջով ամանորյա պարահանդեսի է հրավիրում ապագա թագուհուն՝ հունգարացի կոմսուհի Գերալդինե Ապոնիին։ Պարահանդեսը տեղի է ունենում Տիրանայում գտնվող թագավորական պալատում, որտեղ Զոգու I-ն առաջարկություն է անում Գերալդինեին։ Արքայադուստր Սենիե Զոգուն իր ընտանիքի մյուս անդամների հետ հեռացել է Ալբանիայից 1939 թվականին՝ Երկրորդ համաշխարհային պատերազմն սկսելուց հետո։ Պատերազմի ավարտից հետո նա մի որոշ ժամանակ բնակվել է Եգիպտոսում, իսկ 1955 թվականին Զոգու ընտանիքի որոշ անդաների հետ տեղափոխվել է Ֆրանսիա, որտեղ իր քույրերի հետ ապրել է մինչև իր մահը։
Սենիե Զոգուն մահացել է 1969 թվականի ապրիլի 15-ին Ֆրանսիայի Կանն քաղաքում։
Անձնական կյանք
1936 թվականի հունվարի 12-ին Սենիե Զոգուն Տիրանայում ամուսնացել է Օսմանյան կայսրության սուլթան Աբդուլ Համիդ II-ի որդու՝ արքայազն Մահմեդ Աբիդ էֆենդիի հետ (1905-1973)։ Նրանք ամուսնալուծվել են 1949 թվականին։ Երեխաներ չեն ունեցել ։
Արտաքին հղումներ
Կատեգորիա:Ալբանացի հասարակական գործիչներ
Վարդան Ատրյան
Վարդան Ատրյան (Վարդան Հովհաննեսի Աստվածատրյան, ), հայ արձակագիր, լրագրող։ ԽՍՀՄ գրողների միության անդամ 1934 թվականից։ ԽՄԿԿ անդամ 1917 թվականից։
Կենսագրություն
Ծնվել է Թիֆլիսում։ 1917 թվականին ավարտել է Թիֆլիսի Ներսիսյան դպրոցը, 1934 թվականին՝ Վ. Ի. Լենինի անվան տրանսպորտի ինժեներների անդրկովկասյան ինստիտուտը (Թիֆլիս)։ 1930-1934 թվականներին եղել է «Պրոլետար» օրաթերթի, 1930-1932 թվականներին՝ «Արշավ» և «Հոկտեմբեր» հանդեսների, 1932-1934 թվականներին «Գրոհ» ամսագրի խմբագիրը։ 1942-1955 թվականներին Վրաստանի խորհրդային գրողների միության հայկական բաժանմունքի նախագահն էր։
Նրա առաջին ստեղծագործությունը՝ «Զրահագնացքը», տպագրվել է 1926 թվականին, «Գրական արշավ» ամսագրում։
Նրա գործերից թարգմանվել և առանձին գրքերով լույս են տեսել ռուսերեն, վրացերեն, ուկրաիներեն։ Պարգևատրվել է Աշխատանքային կարմիր դրոշի շքանշանով։ Մահացել է Երևանում ։
Աղբյուրներ
Կատեգորիա:20-րդ դարի արևելահայ արձակագիրներ Կատեգորիա:Հայ խմբագիրներ Կատեգորիա:Վրացերենից հայերեն թարգմանիչներ Կատեգորիա:Հայ լրագրողներ Կատեգորիա:ԽՍՀՄ գրողների միության անդամներ Կատեգորիա:Հայ արձակագիրներ
Գինեգործությունն Իսպանիայում
Գինեգործությունն Իսպանիայում, համարվում է երկրի տնտեսության կարևոր ճյուղերից մեկը և ունի երկարամյա ավանդությաներ։ Համաձայն Խաղողի և գինու միջազգային կազմակերպության (OIV) ՝ 2011 թվականին գինու արտադրությամբ Իսպանիան հանդիսացել է աշխարհում երրորդ երկիրը (Իտալիայից ու Ֆրանսիայից հետո) (34,3 միլիոն հեկոլիտր) և առաջինը խաղողի այգիների տարածքով (1,0 միլիոն հեկտար)։
Գինու արտադրությունը Իսպանիայի ինքնավար համայնքներում
Գինի արտադրվում է առանց բացառությամբ Իսպանիայի ինքնավար բոլոր համայնքներում։ Ստորև ներկայացված է Իսպանիայում արտադրված գինու ծավալներն ըստ շրջանների (ցուցանիշները ներկայացված են հեկտարներով) ՝
Ասա
Ասա, եպիսկոպոսական ձեռնափայտ, այսպես է կոչվում թեմակալ կամ տեղապահ եպիսկոպոսների և նվիրապետական աթոռների գահակալների (պատրիարք, կաթողիկոս) այն ձեռնափայտը, որը, ի տարբերություն գավազանի, ունի ավելի պարզ հարդարանք և գործածվում է ոչ թե ծեսի ժամանակ, այլ պաշտոնական և հանդիսավոր առիթներով՝ իբրև իշխանության նշան։
Գինեգործությունն Իսպանիայում
Իսպանական գինիների դասակարգում
Իսպանական գինիների դասակարգումը կանոնակարգվում է 2003 թվականի հուլիսի 10-ին ընդունված «խաղողի այգիների և գինու մասին» օրենքով («La ley de la viña y del vino»), որը ենթադրում է գինու ծագման և որակի հետևյալ չափանիշները՝
Ասա
Պատրիարքի և կաթողիկոսի ասաներն ավելի բարձր են և սովորաբար հասնում են մինչև նրանց ուսերը։
Գինեգործությունն Իսպանիայում
Իսպանական գինիների դասակարգում
2008 թվականի գինիների ընդհանուր արտադրության (37,4 միլիոն հեկալիտր) 66 %-ը (24,6 միլիոն հեկոլիտր) կազմում են սեղանի գինիներըև 33 %-ը (12,4 միլիոն հեկալիտր)՝ VCPRD-ն ։
Ասա
Աղբյուր
«Սրբազան ժառանգություն» Հայ քրիստոնեական մշակույթի համառոտ հանրագիտարան։
Գինեգործությունն Իսպանիայում
Իսպանական գինիների դասակարգում
Խաղողի աճեցման, արտադրության և տարբեր մակարդակի գինիների հնեցման տարածքը հստակորեն սահմանազատված է՝ պայմանավորված աշխարհագրական և տեխնոլոգիական գործոններով։ Համակարգի յուրաքանչյուր մակարդակ ունի խաղողի թույլատրված տեսակներ բերքի հետ կապված համապատասխան սահմանափակմամբ, ինչպես նաև գինու տեսակների արտադրության համար թույլատրված բնութագրերի կարգավորում։
Աշխարհագրական անվանումները, որոնք համապատասխանում են համակարգի որոշակի մակարդակի, չեն կարող օգտագործվել այն գինիների համար, որոնք չեն համապատասխանում պահանջներին, եթե դրանք մատնանշվում են գինու ծագման իրական վայրը։
Հատուկ սեղանի գինի (Vinos de Mesa)
Իսպանիայում սեղանի գինիների ավանդական անվանումն է «vinos de pasto» (pasto նշանակում է արոտավայր), քանի որ այդպես անվանել են սովորական գինիները, որոնք արոտավայրերում հովիվները խմում էին իրենց ճաշի ժամանակ։
Տեղական գինիներ (Vinos de las Tierras)
«vino de la tierra…» բնութագրումը աշխարհագրական նշումով համադրությունը կիրառվում է սեղանի գինիների համար, որոնք բավարարում են ստորև ներկայացված պահանջներին՝
Տեղական գինիների աշխարհագրական վայրի նշումը կարող են լինել միայն վարչա-տարածքային միավորների անվանումները։
2011 թվականի փետրվարի 17-ին այս մակարդակի աշխարհագրական նշաններից առկա է եղել 43-ը ։
Գինու որակական հատկանիշներն ըստ աշխարհագրական նշումով (Vinos de Calidad con Indicaciones Geográficas)
Գշխարհագրական նշումով որակյալ գինիներ ասելով նկատի է առնվում գինիներ, որոնք արտադրվում են հստակ սահմանված տարածքում տեղական խաղողից, որոնց որակը, հեղինակությունը և բնութագրիչները հիմնվորված են աշխարհագրական և տեխնոլոգիական ցուցիչներով, որոնք ցուցաբերվում են խաղողի աճեցման, արտադրության և գինու հնեցման գործընթացներում։
Աշխարհագրական նշումով որակյալ գինիները, որոնք ունեն «vino de calidad de…» պիտակ, համադրվում են արտադրության տարածքի անվանումով։
Այդ մակարդակը հանդիսանում է «DO» ժամանակավոր մակարդակ։ 2010 թվականի սեպտեմբերի 23-ին այս մակարդակին համապատասխանում է աշխարհագրական 6 նշում ։
Գինիները ծագման նշումով (Vinos con Denominaciones de Origen, DO)
Ծագման նշում ասելով նկատի է առնվում հստակ սահմանված տարածք, որը պաշտոնապես ընդունված է գինու նշման համար և որը բավարարում է հետևյալ պահանջներին՝
«DO» որակի չափանիշին համապատասխանելու համար պարտադիր պայմաններից է հանդիսանում համապատասխան տարածքի նախորդ ճանաչումը առնվազն անցած 5 տարում որպես որակյալ գինիներ աշխարհագրական նշումով։ «DO»-ի տարածքների սահմանները ընդգրկում են միայն այն բնահողերը, որոնք համապատասխանում են խաղողի աճեցման համար չափանիշներին։
Իսպանիայի փրփրագինիները, որոնք կրում են Cava անվանումը, չեն հանդիսանում աշխարհագրական։
2011 թվականի սեպտեմբերի 12-ին Իսպանիայում հաշվարկվում էր 67 DO :
Հաստատված ծագման նշումով գինի (Vinos con Denominaciones de Origen Calificadas, DOCa/DOQ)
Բացի «DO» մակարդակի պահանջների, «DOCa» մակարդակը բավարարում է հետևյալ պահանջներին.
2012 թվականի սկզբի դրությամբ այս մակարդակին առնչվում էին միայն «DOCa Rioja» (գրանցված են մի քանի ինքնավար համայնքներում) DOQ Priorat''' (Կատալոնիա) ստանդարտի խաղողի այգիները ։
Պագո գինի (Vinos de Pagos)
Պագո գինին (pago՝ խաղողի որթ) բնութագրվում է իր խաղողի հողային հատկանիշերով և առանձնահատուկ միկրոկլիմայով, ինչն այն առանձնացնում է հարևան տարածքներից։ Հայտնի է ավանդական խաղողագործության ավանդույթների համաձայն պատրաստումով։ Պագոյի պաշտոնապես սահմանափակված տարածքը պետք է լինի համայնքային տարածքից փոքր, որի տարածքում պագոն գտնվում է ամբողջությամբ կամ մասամբ։
Գինեգործության ավանդական պատրաստման եղանակը համարվում է գործող, եթե պագո անվանումը շուկայում օգտագործվում է որպես համապատասխան գինիների հավաստանշման համընդհանուր ձև առնվազն 5 տարի։
Պագոն ամբողջությամբ գտնվում է «DOCa»-ի տարածքում և հանդիսանում է ճանաչված (Pagos Calificados): Այդ պագո գինիները, որոնք համապատասխանում են «DOCa»-ի պահանջներին, նշվում են որես ճանաչված պագո գինիներ պիտակումով (Vinos de Pagos Calificados):
Այս մակարդակը հանդիսանում է իսպանական գնիների բարձրագույն մակարդակը։
2014 թվականի ապրիլի 11-ին Իսպանիայում որակավորվել է 11 պագո ։ Aylés (2011 թվականից) (Արագոն) El Terrazo (2011 թվականից) (Վալենսիա) Chozas Carrascal (2012 թվականից) (Վալենսիա)
«Pago» տերմինը հանդիպում է բազմաթիվ գինիների անվանումներում, քանի որ թարգմանվում է որպես «խաղողի այգի» և չի նշանակում, որ այդ գինիները հանդիսանում են «Vinos de Pagos» մակարդակի, ինչպիսին կարող են համարվել միայն որակավորված պագոները։
Իսպանական պագոների առավել հայտնի նմանօրինակ է համարվում Բուրգունդիայում արտադրվող «Grands Crus» գինիները։ Վերջինը, սակայն, չի հանդիսանում ֆրանսիական գինիների որակավորման ինքնուրույն կատեգորիա։
Որակավորում ունեցող իսպանական գինիների եվրոպական համարժեքները
Իսպանական, իտալական և ֆրանսիական որակավորված գինիների հիմքում դրված է ընդհանուր սկզբունք, այն է՝ տարածքի առանձնացում այնտեղ արտադրվող գինիների մակարդակի համաձայն։ Այդ սկզբունքը դրված է նաև կրճատ որակավորման հիմքում, որը ընդուվել է Եվրոպական միության կողմից ։